CELEX: 62013CN0680
Language: lt
Date: 2013-12-20 00:00:00
Title: Byla C-680/13: 2013 m. gruodžio 20 d. Landgericht Frankfurt am Main (Vokietija) pateiktas prašymas priimti prejudicinį sprendimą byloje Condor Flugdienst GmbH prieš Andreas Plakolm

22.3.2014   
            
            
               LT
            
            
               Europos Sąjungos oficialusis leidinys
            
            
               C 85/14
            
         2013 m. gruodžio 20 d.Landgericht Frankfurt am Main (Vokietija) pateiktas prašymas priimti prejudicinį sprendimą byloje Condor Flugdienst GmbH prieš Andreas Plakolm
   
   (Byla C-680/13)
   2014/C 85/26
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Landgericht Frankfurt am Main
   
   
      Šalys pagrindinėje byloje
   
   
      Ieškovė: Condor Flugdienst GmbH
   
   
      Atsakovas: Andreas Plakolm
   
   
      Prejudicinis klausimas
   
   Ar Reglamento (EB) Nr. 261/2004 (1) 2 straipsnio 1 dalyje apibrėžtą atšaukimo sąvoką reikia aiškinti taip, kad tokioje situacijoje kaip nagrinėjamoje šioje byloje ji taip pat apima ir atvejį, kai skrydis, nors ir tęsiamas naudojant pradinį skrydžio numerį, tačiau jis jau nėra skrydis be tarpinio nusileidimo, kaip buvo iš anksto numatyta, bet vykdomas su prieš išvykimą iš anksto numatytu tarpiniu nusileidimu, skrydžiui naudojamas kitas orlaivis ir jį vykdo kita užsakomųjų skrydžių oro linijų bendrovė (subcharter)?
   
      (1)  2004 m. vasario 11 d. Europos Parlamento ir Tarybos reglamentas (EB) Nr. 261/2004, nustatantis bendras kompensavimo ir pagalbos keleiviams taisykles atsisakymo vežti ir skrydžių atšaukimo arba atidėjimo ilgam laikui atveju, panaikinantis Reglamentą (EEB) Nr. 295/91 (OL L 46, p. 1; 2004 m. specialusis leidimas lietuvių k., 7 sk., 8 t., p. 10).